இவ்வாறு அறிவிக்கப்பட்டுள்ள இத்திட்டத்தின்கீழ் 10 கோடி குடும்பங்கள் (50 கோடி மக்கள்) சேர்க்கப்படுவார்கள் என்றும், ஒவ்வொரு குடும்பத்திற்கும் ஆண்டு ஒன்றுக்கு 5 லட்சம் ரூபாய் இன்சூரன்ஸ் அளிக்கக்கூடிய விதத்தில் இது அமைந்திடும் என்றும், அல்லது, தலைக்கு ஒரு லட்சம் துருபாய் அளிக்கப்படும் விதத்தில் இது அமைந்திடும் என்றும் அறிவிக்கப்பட்டுள்ளது. ஆனால் இதற்கான பட்ஜெட் ஒதுக்கீடும் மிகவும் அற்பமாகும். வெறுமனே 2 ஆயிரம் கோடி ரூபாய்தான் ஒதுக்கீடு செய்யப்பட்டிருக்கிறது. அதாவது ஓராண்டுக்கு ஒரு நபருக்கு வெறும் 40 ரூபாய்தான் அளிக்கப்படும். இதில் மாநில அரசாங்கமும் மேற்கொள்ளக்கூடிய செலவினங்களையும் சேர்த்தோமானால் (இத்திட்டத்திற்கு மத்திய அரசு 60 சதவீதமும், மாநிலங்கள் 40 சதவீதமும் ஒதுக்கிட வேண்டும்), பின், நபர் ஒருவருக்கு ஓராண்டிற்கு வெறுமனே 67 ரூபாய் அளவிற்குத்தான் வரும்.